บาทเปิด 32.55 บาทต่อดอลลาร์แข็งค่า
บาทเปิด 32.55 บาทต่อดอลลาร์แข็งค่า
17 ต.ค. 2561

เงินบาทเปิดตลาด 32.55 บาทต่อดอลลาร์แข็งค่าตามสกุลเงินตลาดเกิดใหม่ ตลาดรอติดตามรายงานประชุม FOMC-จับตากระแสเงินทุนเคลื่อนย้าย
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 32.55 บาท/ดอลลาร์ จากเย็นวานนี้ที่ปิดตลาดที่ระดับ 32.65/67 บาท/ดอลลาร์
"เช้านี้เงินบาทแข็งค่า..เมื่อคืนนี้ตลาดหุ้นสหรัฐฯบวกเยอะ นักลงทุนกลับเข้าซื้อสินทรัพย์เสี่ยงทำให้สกุลเงินตลาดเกิดใหม่แข็งค่าเมื่อเทียบดอลลาร์และเยน" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 32.50 - 32.60 บาท/ดอลลาร์ ให้จับตากระแสเงินทุนเคลื่อนย้ายและการเปิดเผยบันทึกการประชุม FOMC